cyanic-selkie/wikianc huggingface dataset:
इंसान और शैतान (1970 फ़िल्म)
इंसान और शैतान 1970 में बनी हिन्दी भाषा की फिल्म है।
साहिबी नदी
साबी नदी का क्षेत्रीय परिचय
इस क्षेत्र में आने वाले कुछ गाँव के नाम निम्नलिखित हैं.
गडी मामोड़
यह एक इतिहासिक गाँव है, जिसमे गुर्जर एवं मीणा जाती का बाहुल्य है.
छींतोली
यह गाँव बोहोत पहले से ही मशहूर रहा है. यह एक तरफ तो एतिहासिक नगर विराट नगर से सड़क द्वारा जुड़ा है.
रामपुर
साबी नदी जलागम क्षेत्र में बानसूर के रामपुर के चौहान गाँव के आस पास गुढ़ा, कल्यानपुर आदि गाँवों में भी पानी के बहुत अच्छे काम हुए हैं.
मोरोड़ी
यहाँ पर वर्षा जल को सहेजने का बड़ा अच्छा काम हुआ है. यहाँ के फूलचंद कँवल (धानका) पानी के काम में सबसे ज्यादा रुचि रखते हैं.
तरुण भारत संघ द्वारा किये गए कार्य
साबी नदी जलागम क्षेत्र में सन् १९८५ से दिसम्बर २०१६ तक तरुण भारत संघ द्वारा जन सहभागिता से कुल २६९ जल सरंचनाएँ (जोहड़ और बाँध) बनायीं गयी हैं. जिनके द्वारा साबी नदी के क्षेत्रीय लोगों को जल सम्बंधित सुविधाओं का लाभ प्राप्त होता है.
पतंजलि फूड एवं हर्बल पार्क
परिचय
इस पार्क का उद्देश्य लोगों को शुद्ध और स्वास्थ्यवर्धक उत्पाद उपलब्ध कराना और स्वदेशी का विकल्प देना है। इस पार्क का एक मुख्य उद्देश्य कृषि क्रान्ति भी है। 500 करोड़ रुपए की लागत वाली इस इकाई के लिए कच्‍चा माल पतंजलि की जैविक खेती विधि से ही प्राप्‍त होता है, रामदेव ने इसके लिए कुछ गांवों में किसानों को जैविक तरीके से खेती करने की प्रणाली सिखाने का कार्य किया है। 15000 से अधिक लोग प्रत्‍यक्ष-अप्रत्‍यक्ष तौर पर इस उत्‍पादन इकाई से रोजगार प्राप्‍त कर रहे हैं। भारत सरकार के खाद्य प्रसंस्करण उद्योग मंत्रालय के सहयोग से कार्य प्रगति पर है।
पतंजलि फूड एवं हर्बल पार्क से जुड़ा विवाद
पतंजलि फूड एवं हर्बल पार्क से कई तरह के विवाद भी जुड़े रहे हैं। हाल ही में स्थानीय ट्रक ऑपरेटर्स एसोसिएशन के पदाधिकारियों और पार्क के सुरक्षाकर्मियों के बीच हिंसक संघर्ष भी हुआ था। मामले के संबंध में पूछताछ के लिए पुलिस ने बाबा रामदेव के भाई रामभरत सहित दो व्यक्तियों को हिरासत में भी लिया था।  इसी हिंसक झड़प के कारण पतंजलि फूड एवं हर्बल पार्क की सुरक्षा अब केंद्रीय औद्योगिक सुरक्षा बल (सीआईएसएफ) के हवाले कर दी गई है।
विदेशों में फूड एवं हर्बल पार्क बनाने की योजना
भारत के अलावा विदेशों में भी ऐसे पार्क का निर्माण करने की योजना है। इस कड़ी में पहले नेपाल में ऐसे पार्क निर्माण के बारे में रामदेव के सहयोगी बालकृष्ण ने कहा है कि इसके लिए नेपाल सरकार जमीन उपलब्ध कराएगी। बाबा रामदेव ने अपने सहयोगी आचार्य बालकृष्ण के साथ मिलकर एक दशक पहले फूड एवं हर्बल पार्क की नींव रखी थी। पतंजलि उत्पाद की मांग बढ़ाने और विदेशी कंपनियों को शिकस्त देने के लिए हाल ही में बाबा रामदेव ने हरिद्वार स्थित अपने फूड एवं हर्बल पार्क के सामने एक नया आउटलेट काउंटर खोला है, जिसमें स्थानीय लोगों के साथ-साथ देश-विदेश से आने वाले लोगों को भी दस फीसदी तक छूट दी जाएगी।
झारखंड में बनेंगे तीन मेगा फूड पार्क
झारखंड के मुख्यमंत्री रघुवर दास ने यह घोषणा की है, राज्य में जल्द ही तीन मेगा फूड हर्बल पार्क खोले जाएंगे। इन मेगा फूड पार्क के जरिये किसानों को उत्पाद का बेहतर दाम दिलाकर उनके जीवन स्तर को बेहतर बनाना होगा। हाल ही में केंद्रीय खाद्य प्रसंस्‍करण उद्योग मंत्री श्रीमती हरसिमरत कौर बादल ने रांची जिले के गेटलसूद गांव में इस पार्क का उद्घाटन किया।  इसी क्रम को आगे बढ़ाते हुए पंजाब के लुधियाना में भी पतंजलि फूड एंड हर्बल पार्क खोलने की तैयारी में हैं।   उतराखंड की तर्ज पर ही बाबा रामदेव अब उत्तर प्रदेश में भी पतंजलि योगपीठ, आचार्यकुलम, मेगा फूड पार्क बनाएँगे।
भावी योजना
बाबा रामदेव धीरे-धीरे पूरे भारत में पतंजलि फूड हर्बल पार्क कई इकाइयां स्थापित करने के लिए अग्रसर है। महाराष्ट्र सरकार ने हाल ही में बाबा रामदेव को पतंजलि फूड पार्क स्थापति करने के लिए 200 एकड़ जमीन आवंटित करने पर सहमति दी है। महाराष्ट्र सरकार ने अहम फैसला लेते हुए बाबा रामदेव को तीन अलग-अलग जगह पर 600 एकड़ जमीन देने का निर्णय किया है। और आगे बाबाजी की योजना है कि राजस्थान के सरदारशहर कस्बे में प्लांट लगाना है पतंजलि आयुर्वेद दिल्ली के करीब यमुना एक्सप्रेस- वे के पास उत्तरप्रदेश के क्षेत्र में प्लांट लगाने की योजना बना रही है। पतंजलि आयुर्वेद के अधिकारियों की प्रथम चरण की चर्चा यमुना एक्सप्रेस वे औद्योगिक प्राधिकरण से की गई है। प्लांट लगाने हेतु आवश्यकता के अनुसार करीब 200 एकड़ जमीन क्रय करने की प्रोसेस भी प्रारंभ कर दी गई है।
ममूटी
ममूटी (जन्म: 7 सितंबर, 1948) मलयालम फ़िल्मों के बहुत जाने माने अभिनेता हैं।
खरनाद
खरनाद आयुर्वेद के एक प्राचीन आचार्य थे। इन्होंने वैद्यक शास्त्र की एक संहिता तैयार की थी। मूल रूप में वह आज उपलब्ध नहीं है। उसके अनेक उद्धरण टीका ग्रंथों में प्राप्त होते हैं। ऐसा समझा जाता है कि उन्होंने अपनी संहिता चरक के टीकाकार भटार हरिशचंद्र से पूर्व रची थी। खरनाद संहिता का अधिकांश हेमाद्रि और अरुणदत्त के ग्रंथों में उपलब्ध होता है। गिरींद्रनाथ ने भी खरनाद के तीन योग उद्धृत किए हैं।
आलोट विधानसभा निर्वाचन क्षेत्र
आलोट विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह उज्जैन (लोकसभा निर्वाचन क्षेत्र) का एक खंड है।
यह रतलाम जिले के अन्तर्गत आता है।
आइसोप्रोपेनॉल
आइसोप्रोपिल अल्कोहल (Isopropyl alcohol) (IUPAC नाम : propan-2-ol; प्रायः इसे आइसोप्रोपेनॉल् कहते हैं) एक यौगिक है जिसका रासायनिक सूत्र C3H8O है। यह रंगहीन, ज्वलनशील, तथा तीक्ष्ण गन्ध वाला यौगिक है। इसका उपयोग अनेकानेक औद्योगिक एवं घरेलू उपयोग के रसायनों के उत्पादन में होता है। एन्टीसेप्टिक, संक्रमणहारी/विसंक्रामी (Disinfectants) और डिटरजेन्ट आदि में इसका उपयोग किया जाता है।
खिजर हयात
फरवरी 2020 में, हांगकांग के 2020 इंटरपोर्ट टी20ई सीरीज़ के लिए उन्हें मलेशिया के ट्वेंटी 20 अंतर्राष्ट्रीय (टी20ई) टीम में रखा गया था। उन्होंने 20 फरवरी 2020 को हॉन्ग कॉन्ग के खिलाफ मलेशिया के लिए टी20ई की शुरुआत की। मैच में, उन्होंने अपनी पहली डिलीवरी के साथ एक विकेट लिया और मलेशिया के लिए एक टी20ई मैच में पांच विकेट लेने वाले पहले गेंदबाज बने।
मटकाण्डा, चम्पावत तहसील
मटकाण्डा, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
भास्कर उपग्रह शृंखला
भास्कर-I और II उपग्रह भारतीय अंतरिक्ष अनुसंधान संगठन द्वारा निर्मित दो उपग्रह थे जिन्होने भारत के पहले कम कक्षा पृथ्वी अवलोकन उपग्रह शृंखला का गठन किया। उन्होने टेलीमेटरी, समुद्र विज्ञान और जल विज्ञान पर आंकड़े जुटाए हैं।
भास्कर - १
भास्कर - १, जिसका वजन ४४४ किलोग्राम था को, कासपुतिन यार से ७ जून १९७९ को इंटरकॉसमॉस प्रक्षेपण यान पर से प्रक्षेपित किया गया। यह भू - समीपक ३९४ किलोमीटर और ३९९ किलोमीटर की ऐपोजी कक्षा में ५०.७ डिग्री के झुकाव पर रखा गया था। उपग्रह के शामिल
उपग्रह ने समुद्र और भूमि की सतह का डेटा प्रदान किया है। हालाँकि, बाद में कैमरे खराब हो गये। गृह व्यवस्था टेलीमेटरी १७ फ़रवरी १९९३ पर पुनःप्रवेश तक प्राप्त की गई थी।
सोरमपुर गाँव, फुलवारीशरीफ़ (पटना)
सोरमपुर फुलवारीशरीफ़, पटना, बिहार स्थित एक गाँव है।
मांचु लिपि
मांचु लिपि पूर्वोत्तर एशिया में बासनी वाले मांचुओं की मांचु भाषा को लिखने के लिए प्रयोग किया जाता है। यह एक वर्णमाला भी है। ठीक ऐसी ही लिपि का प्रयोग सुदूर-पश्चिमी चीन के शिनजियांग प्रान्त में बसने वाले शिबू लोग भी अपनी भाषा (जो मांचु की एक अन्य क़िस्म है) के लिए करते हैं। यह लिपि प्राचीन मंगोल लिपि में थोड़ा फेर-बदल कर के ली गई है। इसकी एक बड़ी ख़ासियत है कि इसे ऊपर-से-नीचे की ओर लिखा जाता है और इसकी पंक्तियाँ बाएँ से दाएँ चलती हैं। तुलना के लिए देवनागरी में लिखी गई हिंदी को बाएँ-से-दाएँ लिखा जाता है और इसकी पंक्तियाँ ऊपर से नीचे चलती हैं। मांचु भाषा को भाषावैज्ञानिक ख़तरे में मानते हैं और मांचु लिपि अब ज़्यादा ऐतिहासिक ग्रंथों-किताबों, इमारतों और धार्मिक लिखाइयों पर ही नज़र आती है।
पी जे कुरियन
पल्लथ जोसेफ "पी जे" कुरियन  (जन्म ३१ मार्च १९४१) एक केरल से भारतीय राजनीतिज्ञ हैं जो अगस्त २०१२ से राज्य सभा के वर्तमान उपाध्यक्ष हैं। वे लोक सभा के छह बार सदस्य और राज्य सभा के तीन बार। वे भारतीय राष्ट्रीय कांग्रेस के नेता है।
जीवन
पल्लथ जोसेफ कुरियन का जन्म ३१ मार्च १९४१ को हुआ। उनके पिता पी जी जोसेफ और माता रेचेल जोसेफ है। सेंट थॉमस कॉलेज, कोज़नचर्री से वे विज्ञान निष्णात है। वे सरकारी विज्ञान कॉलेज, रीवा, मध्य प्रदेश मे भी पढे है।
दीओसाई राष्ट्रीय उद्यान
दीओसाई राष्ट्रीय पार्क स्तर समुद्र से 13,500 फीट ऊँचाई पर स्थित है। पार्क 3000 वर्ग किलोमीटर पर फैला हुआ है। नवंबर से मई तक पार्क बर्फ से ढका रहता है। बिहार के मौसम में पार्क फूलों और कई प्रकार की ्तलयों के साथ एक अद्वितीय दृश्य पेश करता है।
हाथीघाट, जैनथ मण्डल
हाथीघाट, जैनथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
झडकोट, बागेश्वर(सदर) तहसील
झडकोट, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
खुंजर्ब राष्ट्रीय उद्यान
पंजिराब राष्ट्रीय उद्यान, समइलै क्षेत्र ऊपर खन्र, पाकिस्तान में स्थित है। दुनिया में बुलंद अपडेट स्थानों में पाया जाने वाले पार्क कई दुर्लभ वन्य जीव का समकन है।
माँ का आँचल (1970 फ़िल्म)
माँ का आँचल 1970 में बनी हिन्दी भाषा की फिल्म है।
आरा जंक्शन रेलवे स्टेशन
आरा जंक्शन रेलवे स्टेशन (स्टेशन कोड: ARA ) भारत के बिहार राज्य के भोजपुर जिला को सेवा देने वाला एक रेलवे स्टेशन है।
आरा जंक्शन पटना, नई दिल्ली, मुंबई, कोलकाता, बैंगलोर, कानपुर, पुणे, अहमदाबाद, चेन्नई, लखनऊ, आगरा, प्रयागराज, वाराणसी, भोपाल, जयपुर, सूरत, कोटा, अमृतसर, चंडीगढ़, सिकंदराबाद, गुवाहाटी, रांची, जम्मू और कश्मीर, अजमेर, गोवा, एर्नाकुलम, आनंद विहार टर्मिनल, झांसी, जोधपुर, हरिद्वार, मैसूर, डिब्रूगढ़ और भारत के अन्य प्रमुख शहरों से अच्छी तरह से जुड़ा हुआ है।
बखरोडीगांव-ल०व०-४, सतपुली तहसील
बखरोडीगांव-ल०व०-४, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
हसनपुर-१ गाँव, फुलवारीशरीफ़ (पटना)
हसनपुर-१ फुलवारीशरीफ़, पटना, बिहार स्थित एक गाँव है।
चील
चील, श्येन कुल, फैमिली फैलकोनिडी (Family falconidae), का बहुत परिचित पक्षी है, जिसकी कई जातियाँ संसार के प्राय: सभी देशों में फैली हुई हैं। इनमें काली चील (Black kite), ब्रह्मनी या खैरी चील (Brahminy kite), ऑल बिल्ड चील (Awl billed kite), ह्विसलिंग चील (Whistling kite) आदि मुख्य हैं।
चील लगभग दो फुट लंबी चिड़िया है, जिसकी दुम लंबी ओर दोफंकी रहती है। इसका सारा बदन कलछौंह भूरा होता है, जिसपर गहरे रंग के सेहरे से पड़े रहते हैं। चोंच काली और टाँगें पीली होती हैं।
बाज, बहरी आदि शिकारी चिड़ियों से इसके डैने बड़े, टाँगें छोटी और चोंच तथा पंजे कमजोर होते हैं। चील उड़ने में बड़ी दक्ष होती है। बाजार में खाने की चीजों पर बिना किसी से टकराए हुए, यह ऐसी सफाई से झपट्टा मारती है कि देखकर ताज्जुब होता है।
यह सर्वभक्षी तथा मुर्दाखोर चिड़िया है, जिससे कोई भी खाने की वस्तु नहीं बचने पाती। ढीठ तो यह इतनी होती है कि कभी कभी बस्ती के बीच के किसी पेड़ पर ही अपना भद्दा सा घोंसला बना लेती है। मादा दो तीन सफेद या राखी के रंग के अंडे देती है, जिनपर कत्थई चित्तियाँ पड़ी रहती हैं।
यु ओन्ली लिव ट्वाइस
यु ओन्ली लिव ट्वाइस (You Only Live Twice) 1967 में बनी जेम्स बॉन्ड फ़िल्म श्रंखला की पांचवी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।
लीना अल-तरावनेह
गतिविधि
लीना अल-तरावनेह की जॉर्डन की राष्ट्रीयता है लेकिन उनका जन्म कतर में हुआ था। वह दोहा में रहती थी और कतर विश्वविद्यालय में "चिकित्सा" का अध्ययन करती थी। 2015 में, उसने और उसके माता-पिता ने दोहा से लगभग 50 किलोमीटर उत्तर में अल खोर द्वीप (जिसे पर्पल द्वीप भी कहा जाता है) की यात्रा की। वहां उन्होंने पहली बार मैंग्रोव देखे। उसे सुंदर क्षेत्र से प्यार हो गया। उन्होंने पाया कि कतर में बहुत कम लोग इस क्षेत्र को जानते हैं। उन्होंने यह भी देखा कि आसपास काफी कूड़ा पड़ा हुआ था। इसलिए, उन्होंने इसके बारे में कुछ करने का फैसला किया। अक्टूबर 2016 में, अल-तरावनेह ने आवेदन किया और "हार्वर्ड सोशल इनोवेशन कोलैबोरेटिव ग्लोबल ट्रेलब्लेज़र" नामक एक प्रतियोगिता जीती। इस आयोजन ने दुनिया भर के पांच युवा उद्यमियों को हार्वर्ड विश्वविद्यालय में वार्षिक "इग्निटिंग इनोवेशन समिट ऑन सोशल एंटरप्रेन्योरशिप" में अपने विचार प्रस्तुत करने का अवसर दिया। अपनी बड़ी बहन दीना के साथ, उन्होंने 2017 में एनजीओ "ग्रीन मैंग्रोव्स" की स्थापना की। 2017 में फोर्ड मोटर कंपनी से 15,000 डॉलर का अनुदान प्राप्त करने के बाद, उन्होंने एनजीओ में निवेश किया। यह कश्ती की खरीद के माध्यम से था। संघ कूड़े को साफ करने के उद्देश्य से कश्ती यात्राओं का आयोजन करता है।
मेलपाड़ी
मेलपाड़ी (Melpadi) भारत के तमिल नाडु राज्य के वेल्लूर ज़िले में स्थित एक गाँव है। यह एक प्राचीन नगर हुआ करता था और मेलपाड़ी राज्य चोल साम्राज्‍य और चालुक्य साम्राज्य के बीच स्थित एक राज्य था। राजाराज चोल १ के दादा का यहाँ देहांत हुआ था।
डिकेथलॉन
डिकेथलॉन (Decathlon) समूह खेलकूद के लिए वस्त्र और उपादान सामग्री बनाने वाले कई ब्रांडों का समूह है। इसकी स्थापना फ़्रांस में १९७६ में हुई थी। १९९० के दशक में यूरोप के अन्य हिस्सों में इसका विस्तार हुआ। चीन में २००३ में तथा भारत में २००९ में आया।
ये जिम, एथेलेटिक्स, क्रिकेट, टेनिस, फुटबॉल, साईकलिंग, पर्वतारोहण आदि के लिए कपड़े, जूते, आदि बनाता है। इन कपड़ो में हल्का होना और पसीने को आसानी से निजात पाना एक महत्वपूर्ण ज़रूरत हैं। इसके आलावे कपड़ों और जूतों आदि का दीर्घकाल तक चलना भी ग्राहकों को आकर्षित करता है। इसलिए इनके उत्पादों में पॉलीमर का प्रयोग बहुत होता है - नाईलॉन और पॉलीएस्टर जैसे पॉलीमर का।
इसके प्रमुख brands में - Artengo (Racquets and tennis equipments), Domyos (टी-शर्ट्स आदि) और Quechua हैं।
उड़नेवाला स्पघेटी दानव
उड़नेवाला स्पघेटी दानव (Flying Spaghetti Monster) पास्ताफ़ारी धर्म (पास्ता और रस्ताफ़ारी शब्दों का जोड़) का ईश्वर है। इसे अमेरिका के सरकारी विद्यालयों में इंटेलिजेंट डिज़ाइन और क्रिएशनिस्म (Creationism) पढ़ाने का विरोध करने के लिए सन् 2005 में बनाया गया था। इसके माध्यम से ये दर्शाया जाता है कि दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो, बजाय उस व्यक्ति के जो उस दावे को अस्वीकार कर रहा हो। हालांकि इस धर्म के अनुयायी इसे एक असली धर्म बताते हैं, पर मीडिया में इसे एक व्यंग्य धर्म की तरह देखा जाता है।
इतिहास
उड़नेवाले स्पैगेट्टी दानव का पहला वर्णन 2005 में बॉबी हेंडरसन द्वारा अमेरिका के केन्सास राज्य के शिक्षा बोर्ड को लिखी गई एक व्यंगपूर्ण चिट्ठी में मिलता है। इस चिट्ठी से वे बोर्ड द्वारा विज्ञान की कक्षाओं में क्रम-विकास के स्थान पर इंटेलिजेंट डिज़ाइन पढ़ाने की अनुमति दिए जाने का विरोध कर रहे थे। चिट्ठी में वे स्पघेटी और मीटबॉल की तरह दिखने वाले देवता और ब्रह्माण्ड के सृजनकर्ता में अपनी आस्था जटा कर क्रिएशनिस्म का व्यंग्य करते हैं। वे तर्क करते हैं कि उनकी धारणाएँ इंटेलिजेंट डिज़ाइन की धारणाओं के जितनी वैध हैं, और कहते हैं कि इसलिए उनकी धारणाओं को विज्ञान की कक्षाओं में क्रम-विकास और इंटेलिजेंट डिज़ाइन के बराबर समय मिलना चाहिए।
अपनी लोकप्रियता और पहुँच के कारण उड़नेवाले स्पघेटी दानव को अक्सर रसल की चायदानी के समकालीन रूपांतर की तरह प्रयोग किया जाता है। इसके माध्यम से ये दर्शाया जाता है कि दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो, बजाय उस व्यक्ति के जो उस दावे को अस्वीकार कर रहा हो।
मान्यताएँ
हालांकि हेंडरसन ने कहा है कि "पास्ताफ़ारी धर्म में एक ही धर्म मान्यता की अनुमति है – धर्म मान्यताओं की नामंजूरी", फिर भी पास्ताफ़ारी लोग कुछ मान्यताएँ रखते हैं।
सृजन
पास्ताफ़ारी सृजन मिथक के अनुसार एक अदृश्य और अनभिज्ञेय उड़नेवाले स्पैगेट्टी दानव ने बहुत ज्यादा शराब पीने के बाद ब्रह्माण्ड की रचना दस हजार वर्ष पहले की थी। इन मान्यताओं के अनुसार पृथ्वी के त्रुटिपूर्ण होने का कारण इस दानव का सृजन के दौरान नशे में चूर होना है। पास्ताफ़ारी ये भी मानते हैं कि क्रम-विकास के सभी सबूत पास्ताफ़ारियों की श्रद्धा जांचने के लिए स्वयं उड़नेवाले स्पैगेट्टी दानव ने रखे थे। जब रेडियोकार्बन डेटिंग जैसे वैज्ञानिक माप लिए जाते हैं, तब उड़नेवाला स्पैगेट्टी दानव आंकड़ो को बदल देता है ताकि वैज्ञानिक समझें कि पृथ्वी अरबों वर्ष पुरानी है।
स्वर्ग और नर्क
पस्ताफ़ारी धर्म की स्वर्ग की संकल्पना में एक बियर ज्वालामुखी और नग्न नर्तकियाँ बनाने वाला कारखाना शामिल है।। पस्ताफ़ारी नर्क भी ऐसा ही है, पर बियर बासी है और नर्तकियों को यौन संचारित रोग हैं।
समुद्री लुटेरे और भूमंडलीय ऊष्मीकरण
पस्ताफ़ारी मान्यताओं के अनुसार समुद्री लुटेरे वास्तविकता में दिव्य प्राणी और मूल पस्ताफ़ारी हैं। पस्ताफ़ारी मानते हैं कि समुद्री लुटेरों के "चोर और बहिष्कृत" होने की धारणा मध्ययुग में ईसाई धर्मशास्त्रियों द्वारा और आज अंतर्राष्ट्रीय कृष्णभावनामृत संघ द्वारा फैलाई जा रही झूठी सूचना का नतीजा है। इनके अनुसार, वास्तविकता में समुद्री लुटेरे "शांति-प्रिय खोज यात्री और सद्भाव के प्रसारक" थे जो बच्चों को मिठाइयाँ बांटते थे। ये कहते हैं कि आज के समुद्री लुटेरों का "प्राचीन जिन्दादिल समुद्री लुटर्रों" से कोई सम्बन्ध नहीं है। इसके अतिरिक्त, बरमूडा त्रिभुज से समुद्री और हवाई जहाजों के रहस्‍यपूर्ण ढंग से गायब होने के लिए पस्ताफ़ारी समुद्री लुटेरों के भूतों को ज़िम्मेदार मानते हैं। पस्ताफ़ारी हर वर्ष 19 सितंबर को "समुद्री लुटेरों की तरह बोलो का अंतर्राष्ट्रीय दिवस" मनाते हैं।
निश्चेतनता
चिकित्सा के क्षेत्र में निश्चेतनता (Coma = गहरी नींद) असामान्य गाढ़ी तंद्रा की दशा है, जो किसी रोग के काल में या उसके फलस्वरूप किसी विषम आघात से उत्पन्न हो सकती है। इसमें चेतना पूर्णत: नष्ट हो जाती है और बहुत काल तक वैसी निश्चेतनता की दशा बनी रहती है। किसी भी बाह्य उद्दीपन से रोगी की निश्चेतनता दूर नहीं की जा सकती। कोमा की दशा में व्यक्ति जगाया नहीं जा सकता; दर्द या प्रकाश आदि से उस पर कोई असर नहीं होता; निद्रा-जागृति का चक्र का इससे कोई सम्बन्ध नहीं है; व्यक्ति ऐच्छिक क्रियाएँ करना बन्द कर देता है।
कारण
निश्चतनता के मुख्य कारण ये हैं : निश्चेतनता के कारण का निदान करने के लिए दो बातें आवश्यक हैं : 1 निश्चेतनता के पहले रोगी की प्रत्यक्ष देखी दशा का ज्ञान तथा 2. रोगी का शारीरिक परीक्षण।
सामान्य चिकित्सा
निश्चेतनता के रोगी की सतर्क देखभाल बहुत आवश्यक है। रोग के अतिरिक्त उसको अन्य कई प्रकार से हानि पहुँच सकती है। प्राथमिक चिकित्सा में निम्नलिखित बातों पर अवश्य ध्यान देना चाहिए :
1. श्वास मार्ग को स्वच्छ और खुला रखना आवश्यक है। रोगी को करवट के बल लिटाना चाहिए, पीठ के बल नहीं। जिह्वा को सामने खींचकर रखना चाहिए जिससे वह पीछे गिरकर श्वास मार्ग को रोक न दें और बगल के दाँतों से कट न जाए। स्राव भी गले में एकत्र न होने पाए। ऑक्सीजन भी दिया जा सकता है।
2. रोगी का निर्जलीकरण रोकने के लिए उसे पर्याप्त मात्रा में पानी पिलाना चाहिए। आवश्यक होने पर अंत: शिरा द्वारा द्रव दिया जा सकता है।
3. रबर की नासिकानलिका (nasal tube) द्वारा, रोग के दीर्घकालिक होने पर, उच्च कैलोरी वाला आहार पर्याप्त मात्रा में देना उचित है।
4. त्वचा, कोष्ठवद्धता और आँतों की ओर भी ध्यान देना चाहिए
स्टेड रोलैंड गर्रोस
स्टेड रोलैंड गर्रोस  फ्रांस के पेरिस में स्थित एक टेनिस आयोजन स्थल है। फ्रेंच ओपन का आयोजन यहीं होता है।
हाल्दा, कुभीर‌ मण्डल
हाल्दा, कुभीर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
श्श्श्श...कोई है
श्श्श्श...कोई है एक भारतीय हॉरर थ्रिलर टेलीविज़न एंथोलॉजी सीरीज़ है, जिसे सिनेविस्टास लिमिटेड और कॉन्टिलो एंटरटेनमेंट द्वारा स्टार प्लस के लिए बनाया गया है। पहला सीज़न उनके द्वारा एक साथ बनाया गया था, जबकि बाद के सीज़न केवल अभिमन्यु राज सिंह द्वारा बनाए गए थे और स्टार प्लस की बहन चैनल स्टार वन पर प्रसारित किए गए थे। 27 जुलाई 2001 को प्रीमियर हुई श्रृंखला, 16 मई 2010 को समाप्त होने वाले तीन सत्रों तक चली।
मामिक सिंह, सलिल अंकोला, नेहा देवी सिंह, जितेन लालवानी, शाहबाज खान, गुफी पेंटल, शोनाली मल्होत्रा, रेशमा खान, केके गोस्वामी, शिवा रिंदानी, विंदू दारा सिंह, रोनित रॉय, मैक मोहन, सुनील ग्रोवर, मुरली शर्मा, ऋषिकेश पांडे, काम्या पंजाबी, गिरीश जैन और अन्य ने श्रृंखला में अभिनय किया है। भारतीय टीवी अभिनेता शक्ति आनंद ने पहले सीज़न और दूसरे सीज़न के दो एपिसोड में भी काम किया।
सीजन 1 (2001-2004)
प्रारंभिक एपिसोड हॉरर और थ्रिलर के हर पहलू से संबंधित कहानियां थीं और बाद के एपिसोड में विक्राल नाम से एक घोस्टबस्टर पेश किया गया था ,जिसे मामिक सिंह ने निभाया था, जो भूतों को पकड़ लेता है । बाद में फिर से, मायाकाल की वापसी के बाद शो में बदलाव आता है, जो सबसे शक्तिशाली जादूगर था और विक्राल पर कब्जा कर लिया था। गुरु सत्याचार्य ने देखा कि विक्राल अकेले स्थिति को संभाल नहीं सकता है, और इसलिए मृत्युंजय की बेटी बिजली और कप्तान किशन को विक्राल की मदद करने के लिए बुलाने का फैसला किया। इन तीनों ने मायाकाल को हराया। इन घोस्टबस्टर्स का मिशन दुनिया के सभी भूतों और बुरी आत्माओं से छुटकारा पाना था। इन तीन भूत-प्रेत-नाशकों को त्रिकाली कहा जाता थाजो हमेशा बुरी शक्तियों से लड़ने के लिए तैयार रहते थे। यह शो हर शुक्रवार रात 10:00 बजे चलता था, बाद में स्टार प्लस प्राइम वीकेंड पर इसे बदलकर रात 10:30 बजे कर दिया गया। बाद में, शो को स्टार उत्सव में फिर से चलाया गया जो 2008 के दौरान हर शनिवार और रविवार को रात 10:00 बजे प्रसारित होता था।
सीजन 2 (2006-2009)
दूसरे सीज़न का शीर्षक था  श्श्श्श.... फिर कोई है,जो एक साप्ताहिक श्रृंखला थी, जो शुक्रवार और शनिवार की रात को प्रसारित होती थी।6 जुलाई 2007 को एक विशेष श्रंखला का प्रसारण किया गया जिसका नाम सस्श... फिर कोई है - आर्यमन चार एपिसोड का था। इस सीरीज में राहिल आजम घोस्ट बस्टर के रूप में आर्यमन की भूमिका निभा रहे हैं। उनका मिशन दुनिया की सभी नकारात्मक शक्तियों को दूर करना था। यह विशेष श्रृंखला 27 जुलाई 2007 को समाप्त हुई।
दिसंबर 2007 में, शो द्विसाप्ताहिक प्रसारण के साथ लौटा, यानी शुक्रवार और शनिवार, प्रत्येक कहानी को दो एपिसोड में विभाजित किया गया। जनवरी 2009 में, श्रृंखला का प्रारूप बदल दिया गया था। प्रत्येक कहानी को आठ सप्ताह तक चलने के लिए बनाया गया था। उनमें से एक इंतेज़ार था । मुख्य कलाकारों में गौतम रोडे, दिव्यांका त्रिपाठी और आम्रपाली गुप्ता शामिल थे । कहानी दो प्रेमियों मोहन और राधिका की थी। मोहन किशनगढ़ के एक ठाकुर का बेटा था जो पढ़ाई के लिए विदेश गया था। वह वापस आता है और अंबिका से मिलता है) जब वह अपने घर पहुंचता है, तो उसकी मुलाकात राधिका (उसकी प्रेमिका) से होती है। अंबिका को मोहन के पिता के प्रतिद्वंद्वी दशरथ सिंह ने काम पर रखा था। उसे अपनी सारी संपत्ति चाहिए थी। अंबिका ऐसा खेल खेलती है कि मोहन और राधिका एक दूसरे पर अविश्वास करने लगते हैं। अंबिका मोहन और राधिका के पिता को मार देती है, और दोष क्रमशः मोहन और राधिका पर लगाया जाता है। मोहन का मानना ​​है कि राधिका ने उसके पिता को मार डाला और राधिका का मानना ​​है कि मोहन ने उसके पिता को मार डाला। अंबिका ने मोहन को धोखा दिया और उसकी सारी संपत्ति दशरथ सिंह को दे दी। अंबिका मोहन को अपने उद्देश्य के लिए चाहती थी लेकिन वह उससे प्यार करने लगती है। मोहन की माँ ने मोहन से अंबिका से शादी करने के लिए कहा। इस समय, राधिका को अंबिका की सच्चाई का पता चल जाता है और वह मोहन को सच्चाई बता देती है। अंबिका राधिका को धोखा देती है और उसे मार देती है। उसे मारने से पहले, वह उसे विश्वास दिलाती है कि मोहन ने उसे मार डाला। राधिका की मौत के बारे में सुनकर,एक दूसरा जन्म (पुनर्जन्म) दिखाया गया है जिसमें मोहन का जन्म माधव के रूप में हुआ और राधिका का जन्म मीरा के रूप में हुआ, जबकि अंबिका ने अपना नाम अंबिका से कालिका में बदल दिया। माधव इंजीनियर है जो कि किशनगढ़ बांध बनाने आया है। उसे अपने पिछले जन्म की झलक मिलती है। वह फिर कालिका से मिलता है और कालिका उसे मोहन, राधिका और अंबिका की कहानी सुनाती है जिसमें वह माधव को यह विश्वास दिलाती है कि राधिका डायन थी लेकिन माधव चमक रहा था और थोड़ा सा सच जानकर उस पर विश्वास नहीं करता। मीरा हवेली (दशरथ सिंह की बहू) की मालिक दुर्गादेवी की बेटी है। वह अक्सर राधिका की आत्मा से ग्रस्त हो जाती है और खुद को भूल जाती है। उन दोनों को नहीं पता कि उनका मोहन और राधिका के रूप में पुनर्जन्म हुआ है। एक दिन उन दोनों को सच का पता चल जाता है लेकिन मीरा को जो सच पता चला वो झूठ है। वह सोचती है कि मोहन ने उसे मार डाला। वह फिर माधव से मिलती है और उसे मारने की कोशिश करती है लेकिन कुछ उसे रोकता है। माधव उसे असली बताता है और वे दोनों एक हो जाते हैं। माधव (मोहन) और मीरा (राधिका) अंबिका को मार देते हैं और नाटक के अंत में वे दोनों शादी कर लेते हैं।
सीजन 3 (2010)
''' श्श्श्श.... फिर कोई है 3''' शुक्रवार और शनिवार की शाम को प्रसारित हुआ, बाद में 10 अप्रैल 2010 को प्रत्येक शनिवार और रविवार को स्थानांतरित कर दिया गया। इस सीज़न में केवल एक कहानी थी।
सीज़न अतीत में स्थापित एक बहुत पुरानी कहानी पेश करता है। इसने एक भविष्यवाणी भी पेश की थी जो सदियों पहले की गई थी। यह दो भाइयों (अजिंक्य और वीर) की कहानी है, जिनका जीवन आपस में जुड़ना तय है। अजिंक्य पिछले बीस सालों से अपनी मां की तलाश में हैं। अजिंक्य और वीर केवल यह महसूस करने के लिए हाथ मिलाते हैं कि अंततः वे खोए हुए भाई हैं - लेकिन पूरी तरह से अलग उद्देश्यों के साथ। शक्तिशाली दानव राजा - विक्रांत बहुत भयभीत राक्षस-हत्यारे - सार्थक को नष्ट कर देता है। वह अपने दो बेटों को भी नष्ट करने की कोशिश करता है। अजिंक्य अपनी मां को ढूंढने में कामयाब हो जाता है लेकिन यह जानकर हैरान रह जाता है कि वह कभी बदली नहीं थी। वह विक्रांत को मारने का प्रबंधन करता है, लेकिन यह उसका अंत नहीं होगा। वह वायिका के शरीर में प्रवेश करता है, जो एक संघर्ष में घायल हो जाता है और विक्रांत को पूरी तरह से खत्म करने के लिए, वायिका को मार देता है।
विक्राल और गबराल
स्टार प्लस पर 27 जुलाई 2003 से 23 मई 2004 तक एक स्पिन-ऑफ श्रृंखला विक्राल और गबराल चली । श्रृंखला विक्राल के इर्द-गिर्द केंद्रित है, जो एक भूत शिकारी है जो अपने प्रशिक्षु "गबरू" को पढ़ाता है, जो खुद गबराल के नाम से भूत शिकारी बनने के लिए भावुक और महत्वाकांक्षी है। स्पिन-ऑफ़ सीरीज़ में एक कॉमन प्लॉट था जिसमें इसने रहस्य को सुलझाया और श्श्श्श... कोई है के अंत में भूत को पकड़ लिया। बाद में, विक्राल ने गबरू को कहानी के भूत को पकड़कर अपने एक्शन हंट के साथ कहानी को खत्म करने के लिए एक सिक्का कहा। इसलिए गबरू भूतों को पकड़ना सीखता है।
श्रृंखला में केके गोस्वामी और मामिक सिंह ने अभिनय किया, जिन्हें बाद के एपिसोड में सलिल अंकोला, जितेन लालवानी , नेहा देवी सिंह द्वारा प्रतिस्थापित किया गया था , कहानी में बदलाव और श्रृंखला के परिचय के अनुसार श्श्श्श... कोई है - त्रिकाल।
संदर्भ
<references group="" responsive="1">
अलवालपुर गाँव, हंडिया (इलाहाबाद)
अलवालपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
रंगों के नाम
रंगों के नाम कोई भी संज्ञा हो सकते हैं, किसी विशेषण के साथ या बिना। यह नाम उस रंग के प्रति मानवीय प्रत्यक्ष ज्ञान के या किसी सम्बंधित भौतिक गुणधर्म पर आधारित हो सकते हैं (जैसे कि तरंगदैर्घ्य, इत्यादि)। रंग विनिर्देश हेतु संख्यात्मक प्रणालियाँ भी हैंeeuofdesw2ryl जिन्हें वर्ण व्योम कहा जाता है।
प्राकृतिक भाषा पर अधारित
किसी एकरंगाधारित नाम होते हैं, जैसे कि लाल, भूरा या जैतून। विशेषण युक्त होकर, जैसे कि गहरा लाल, हल्का नीला, सागरीय हरा, इत्यादि भी प्रयुक्त होते हैं। इसके अलावा बहु मौलिक शब्दों से बने जैसे कि पीला-हरा, इत्यादि।
मानकीकृत प्रणालियाँ
इन प्रणालियों की कमजो़री यह है, कि यह विशिष्ट रंग नमूने ही बताते हैं, एवं इनका प्रयोग करने हेतु इनका रंग सारणी होना आवश्यक है। कोई सर्वगत प्रतिलोमीय समीकरण नहीं देते।
डाक टिकट पर दिये गए रंग भी प्रयोग किये गए एवं बडे़ पैमाने पर प्रयुक्त हुए कई देशों में।
रस्ताफ़ारी
रस्ताफ़ारी एक इब्राहीमी धर्म है जो 1930 के दशक में जमैका में विकसित हुआ था।
प्रिया (1970 फ़िल्म)
प्रिया 1970 में बनी हिन्दी भाषा की फिल्म है।
सरदारपुर विधानसभा निर्वाचन क्षेत्र
सरदारपुर विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह धार (लोकसभा निर्वाचन क्षेत्र) का एक खंड है।
डगरो, बागेश्वर(सदर) तहसील
डगरो, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मोहम्मद रफ़ी
मोहम्मद रफ़ी (24 दिसंबर 1924-31 जुलाई 1980) जिन्हें दुनिया रफ़ी या रफ़ी साहब के नाम से बुलाती है, हिन्दी सिनेमा के श्रेष्ठतम पार्श्व गायकों में से एक थे। अपनी आवाज की मधुरता और परास की अधिकता के लिए इन्होंने अपने समकालीन गायकों के बीच अलग पहचान बनाई। इन्हें शहंशाह-ए-तरन्नुम भी कहा जाता था। मोहम्मद रफ़ी की आवाज़ ने अपने आगामी दिनों में कई गायकों को प्रेरित किया। इनमें सोनू निगम, मुहम्मद अज़ीज़ तथा उदित नारायण का नाम उल्लेखनीय है - यद्यपि इनमें से कइयों की अब अपनी अलग पहचान है। 1940 के दशक से आरंभ कर 1980 तक इन्होने कुल 5,000 गाने गाए। इनमें मुख्य धारा हिन्दी गानों के अतिरिक्त ग़ज़ल, भजन, देशभक्ति गीत, क़व्वाली तथा अन्य भाषाओं में गाए गीत शामिल हैं। जिन अभिनेताओं पर उनके गाने फिल्माए गए उनमें गुरु दत्त, दिलीप कुमार, देव आनंद, भारत भूषण, जॉनी वॉकर, जॉय मुखर्जी, शम्मी कपूर, राजेन्द्र कुमार, राजेश खन्ना, अमिताभ बच्चन, धर्मेन्द्र, जीतेन्द्र तथा ऋषि कपूर मिथुन चक्रवर्ती गोविंदा के अलावे गायक अभिनेता किशोर कुमार का नाम भी शामिल है। 24 दिसंबर 2017 को मोहम्मद रफी जी के 93वें जन्मदिवस पर गूगल ने उन्हें सम्मानित करते हुए उनकी याद में गूगल डूडल बनाकर उनके गीतों को और उनकी यादों को समर्पित किया | इस डूडल को मुंबई के चित्रकार साजिद शेख द्वारा बनाया गया।
आरंभिक दिन
मोहम्मद रफ़ी का जन्म 24 दिसम्बर 1924 को अमृतसर, के पास कोटला सुल्तान सिंह में हुआ था। आरंभिक स्कूली पढ़ाई कोटला सुल्तान सिंह में हुई। जब मोहम्मद रफी करीब सात साल के हुए तब उनका परिवार रोजगार के सिलसिले में लाहौर आ गया। इनके परिवार का संगीत से कोई खास सरोकार नहीं था। जब रफ़ी छोटे थे तब इनके बड़े भाई की नाई की दुकान थी, रफ़ी का काफी वक्त वहीं पर गुजरता था। कहा जाता है कि रफ़ी जब सात साल के थे तो वे अपने बड़े भाई की दुकान से होकर गुजरने वाले एक फकीर का पीछा किया करते थे जो उधर से गाते हुए जाया करता था। उसकी आवाज रफ़ी को पसन्द आई और रफ़ी उसकी नकल किया करते थे। उनकी नकल में अव्वलता को देखकर लोगों को उनकी आवाज भी पसन्द आने लगी। लोग नाई की दुकान में उनके गाने की प्रशंशा करने लगे। लेकिन इससे रफ़ी को स्थानीय ख्याति के अतिरिक्त और कुछ नहीं मिला। इनके बड़े भाई मोहम्मद हमीद ने इनके संगीत के प्रति इनकी रुचि को देखा और उन्हें उस्ताद अब्दुल वाहिद खान के पास संगीत शिक्षा लेने को कहा। एक बार आकाशवाणी (उस समय ऑल इंडिया रेडियो) लाहौर में उस समय के प्रख्यात गायक-अभिनेता कुन्दन लाल सहगल अपना प्रदर्शन करने आए थे। इसको सुनने हेतु मोहम्मद रफ़ी और उनके बड़े भाई भी गए थे। बिजली गुल हो जाने की वजह से सहगल ने गाने से मना कर दिया। रफ़ी के बड़े भाई ने आयोजकों से निवेदन किया की भीड़ की व्यग्रता को शांत करने के लिए मोहम्मद रफ़ी को गाने का मौका दिया जाय। उनको अनुमति मिल गई और 13 वर्ष की आयु में मोहम्मद रफ़ी का ये पहला सार्वजनिक प्रदर्शन था। प्रेक्षकों में श्याम सुन्दर, जो उस समय के प्रसिद्ध संगीतकार थे, ने भी उनको सुना और काफी प्रभावित हुए। उन्होने मोहम्मद रफ़ी को अपने लिए गाने का न्यौता दिया।
मटेला, चम्पावत तहसील
मटेला, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
मोहम्मद रफ़ी
आरंभिक दिन
मोहम्मद रफ़ी का प्रथम गीत एक पंजाबी फ़िल्म गुल बलोच के लिए था जिसे उन्होने श्याम सुंदर के निर्देशन में 1944 में गाया। सन् 1946 में मोहम्मद रफ़ी ने बम्बई आने का फैसला किया। उन्हें संगीतकार नौशाद ने पहले आप नाम की फ़िल्म में गाने का मौका दिया।
ख्याति
नौशाद द्वारा सुरबद्ध गीत तेरा खिलौना टूटा (फ़िल्म अनमोल घड़ी, 1946) से रफ़ी को प्रथम बार हिन्दी जगत में ख्याति मिली। इसके बाद शहीद, मेला तथा दुलारी में भी रफ़ी ने गाने गाए जो बहुत प्रसिद्ध हुए। 1951 में जब नौशाद फ़िल्म बैजू बावरा के लिए गाने बना रहे थे तो उन्होने अपने पसंदीदा गायक तलत महमूद से गवाने की सोची थी। कहा जाता है कि उन्होने एक बार तलत महमूद को धूम्रपान करते देखकर अपना मन बदल लिया और रफ़ी से गाने को कहा। बैजू बावरा के गानों ने रफ़ी को मुख्यधारा गायक के रूप में स्थापित किया। इसके बाद नौशाद ने रफ़ी को अपने निर्देशन में कई गीत गाने को दिए। लगभग इसी समय संगीतकार जोड़ी शंकर-जयकिशन को उनकी आवाज पसंद आयी और उन्होंने भी रफ़ी से गाने गवाना आरंभ किया। शंकर जयकिशन उस समय राज कपूर के पसंदीदा संगीतकार थे, पर राज कपूर अपने लिए सिर्फ मुकेश की आवाज पसन्द करते थे। बाद में जब शंकर जयकिशन के गानों की मांग बढ़ी तो उन्होंने लगभग हर जगह रफ़ी साहब का प्रयोग किया। यहाँ तक की कई बार राज कपूर के लिए रफी साहब ने गाया। जल्द ही संगीतकार सचिन देव बर्मन तथा उल्लेखनीय रूप से ओ पी नैय्यर को रफ़ी की आवाज़ बहुत रास आयी और उन्होने रफ़ी से गवाना आरंभ किया। ओ पी नैय्यर का नाम इसमें स्मरणीय रहेगा क्योंकि उन्होने अपने निराले अंदाज में रफ़ी-आशा की जोड़ी का काफी प्रयोग किया और उनकी खनकती धुनें आज भी उस जमाने के अन्य संगीतकारों से अलग प्रतीत होती हैं। उनके निर्देशन में गाए गानो से रफ़ी को बहुत ख्याति मिली और फिर रवि, मदन मोहन, गुलाम हैदर, जयदेव, सलिल चौधरी इत्यादि संगीतकारों की पहली पसंद रफ़ी साहब बन गए।
दिलीप कुमार, भारत भूषण तथा देवानंद जैसे कलाकारों के लिए गाने के बाद उनके गानों पर अभिनय करने वालो कलाकारों की सूची बढ़ती गई। शम्मी कपूर, राजेन्द्र कुमार, जॉय मुखर्जी, विश्वजीत, राजेश खन्ना, धर्मेन्द्र इत्यादि कलाकारों के लिए रफ़ी की आवाज पृष्ठभूमि में गूंजने लगी। शम्मी कपूर तो रफ़ी की आवाज से इतने प्रभावित हुए कि उन्होने अपने हर गाने में रफ़ी का इस्तेमाल किया। उनके लिए संगीत कभी ओ पी नैय्यर ने दिया तो कभी शंकर जयकिशन ने पर आवाज रफ़ी की ही रही। चाहे कोई मुझे जंगली कहे (जंगली), एहसान तेरा होगा मुझपर (जंगली), ये चांद सा रोशन चेहरा (कश्मीर की कली), दीवाना हुआ बादल (आशा भोंसले के साथ, कश्मीर की कली) शम्मी कपूर के ऊपर फिल्माए गए लोकप्रिय गानों में शामिल हैं। धीरे-धीरे इनकी ख्याति इतनी बढ़ गयी कि अभिनेता इन्हीं से गाना गवाने का आग्रह करने लगे। राजेन्द्र कुमार, दिलीप कुमार और धर्मेन्द्र तो मानते ही नहीं थे कि कोई और गायक उनके लिए गाए।।
गायन सफर
1950 के दशक में शंकर जयकिशन, नौशाद तथा सचिनदेव बर्मन ने रफ़ी से उस समय के बहुत लोकप्रिय गीत गवाए। यह सिलसिला 1960 के दशक में भी चलता रहा। संगीतकार रवि ने मोहम्मद रफ़ी का इस्तेमाल 1960 के दशक में किया। 1960 में फ़िल्म चौदहवीं का चांद के शीर्षक गीत के लिए रफ़ी को अपना पहला फ़िल्म फेयर पुरस्कार मिला। इसके बाद घराना (1961), काजल (1965), दो बदन (1966) तथा नीलकमल (1968) जैसी फिल्मो में इन दोनो की जोड़ी ने कई यादगार नगमें दिए। 1961 में रफ़ी को अपना दूसरा फ़िल्मफेयर आवार्ड फ़िल्म ससुराल के गीत तेरी प्यारी प्यारी सूरत को के लिए मिला। संगीतकार जोड़ी लक्ष्मीकांत प्यारेलाल ने अपना आगाज़ ही रफ़ी के स्वर से किया और 1963 में फ़िल्म पारसमणि के लिए बहुत सुन्दर गीत बनाए। इनमें सलामत रहो तथा वो जब याद आये (लता मंगेशकर के साथ) उल्लेखनीय है। 1965 में ही लक्ष्मी-प्यारे के संगीत निर्देशन में फ़िल्म दोस्ती के लिए गाए गीत चाहूंगा मै तुझे सांझ सवेरे के लिए रफ़ी को तीसरा फ़िल्मफेयर पुरस्कार मिला। 1965 में उन्हें भारत सरकार ने पद्मश्री पुरस्कार से नवाजा।
1965 में संगीतकार जोड़ी कल्याणजी-आनंदजी द्वारा फ़िल्म जब जब फूल खिले के लिए संगीतबद्ध गीत परदेसियों से ना अखियां मिलाना लोकप्रियता के शीर्ष पर पहुंच गया था। 1966 में फ़िल्म सूरज के गीत बहारों फूल बरसाओ बहुत प्रसिद्ध हुआ और इसके लिए उन्हें चौथा फ़िल्मफेयर अवार्ड मिला। इसका संगीत शंकर जयकिशन ने दिया था। 1968 में शंकर जयकिशन के संगीत निर्देशन में फ़िल्म ब्रह्मचारी के गीत दिल के झरोखे में तुझको बिठाकर के लिए उन्हें पाचवां फ़िल्मफेयर अवार्ड मिला।
अवरोहन
1960 के दशक में अपने करियर के शीर्ष पर पहुंचने के बाद दशक का अन्त उनके लिए सुखद नहीं रहा। 1969 में शक्ति सामंत अपनी एक फ़िल्म आराधना का निर्माण करवा रहे थे जिसके लिए उन्होने सचिन देव बर्मन (जिन्हे दादा नाम से भी जाना जाता था) को संगीतकार चुना। इसी साल दादा बीमार पड़ गए और उन्होने अपने पुत्र राहुल देव बर्मन(पंचमदा) से गाने रेकार्ड करवाने को कहा। उस समय रफ़ी हज के लिए गए हुए थे। पंचमदा को अपने प्रिय गायक किशोर कुमार से गवाने का मौका मिला और उन्होने रूप तेरा मस्ताना तथा मेरे सपनों की रानी गाने किशोर दा की आवाज में रेकॉर्ड करवाया। ये दोनो गाने बहुत ही लोकप्रिय हुए और इस गाने के अभिनेता राजेश खन्ना निर्देशकों तथा जनता के बीच अपार लोकप्रिय हुए। साथ ही गायक किशोर कुमार भी जनता तथा संगीत निर्देशकों की पहली पसन्द बन गए। इसके बाद रफ़ी के गायक जीवन का अवसान आरंभ हुआ। हँलांकि इसके बाद भी उन्होने कई हिट गाने दिये, जैसे ये दुनिया ये महफिल, ये जो चिलमन है, तुम जो मिल गए हो। 1977 में फ़िल्म हम किसी से कम नहीं के गीत क्या हुआ तेरा वादा के लिए उन्हे अपने जीवन का छठा तथा अन्तिम फ़िल्म फेयर एवॉर्ड मिला।
व्यक्तिगत जीवन
मोहम्मद रफ़ी एक बहुत ही समर्पित मुस्लिम, व्यसनों से दूर रहने वाले तथा शर्मीले स्वभाव के आदमी थे। आजादी के समय विभाजन के दौरान उन्होने भारत में रहना पसन्द किया। उन्होने बेगम विक़लिस से शादी की और उनकी सात संतान हुईं-चार बेटे तथा तीन बेटियां।
मोहम्मद रफ़ी को उनके परमार्थो के लिए भी जाना जाता है। वो बहुत हँसमुख और दरियादिल थे तथा हमेशा सबकी मदद के लिये तैयार रहते थे। कई फिल्मी गीत उन्होनेँ बिना पैसे लिये या बेहद कम पैसोँ लेकर गाये। अपने शुरुआती दिनों में संगीतकार जोड़ी लक्ष्मीकांत-प्यारेलाल (लक्ष्मीप्यारे के नाम से जाने जाते थे) के लिए उन्होने बहुत कम पैसों में गाया था। गानों की रॉयल्टी को लेकर लता मंगेशकर के साथ उनका विवाद भी उनकी दरियादिली का सूचक है। उस समय लताजी का कहना था कि गाने गाने के बाद भी उन गानों से होने वाली आमदनी का एक अंश (रॉयल्टी) गायकों तथा गायिकाओं को मिलना चाहिए। रफ़ी साहब इसके ख़िलाफ़ थे और उनका कहना था कि एक बार गाने रिकॉर्ड हो गए और गायक-गायिकाओं को उनकी फीस का भुगतान कर दिया गया हो तो उनको और पैसों की आशा नहीं करनी चाहिए। इस बात को लेकर दोनो महान कलाकारों के बीच मनमुटाव हो गया। लता ने रफ़ी के साथ सेट पर गाने से मना कर दिया और बरसों तक दोनो का कोई युगल गीत नहीं आया। बाद में अभिनेत्री नरगिस के कहने पर ही दोनो ने साथ गाना चालू किया और ज्वैल थीफ फ़िल्म में दिल पुकारे गाना गाया।
उनका देहान्त 31 जुलाई 1980 को हृदयगति रुक जानेके कारण हुआ।
गीतों की संख्या
रफ़ी ने अपने जीवन में कुल कितने गाने गाए इस पर कुछ विवाद है। 1970 के दशक में गिनीज़ बुक ऑफ़ वर्ल्ड रिकार्ड्स ने लिखा कि सबसे अधिक गाने रिकार्ड करने का श्रेय लता मंगेशकर को प्राप्त है, जिन्होंने कुल 25,000 गाने रिकार्ड किये हैं। रफ़ी ने इसका खण्डन करते हुए गिनीज़ बुक को एक चिट्ठी लिखी। इसके बाद के संस्करणों में गिनीज़ बुक ने दोनों गायकों के दावे साथ-साथ प्रदर्शित किये और मुहम्मद रफ़ी को 1944 और 1980 के बीच 28,000 गाने रिकार्ड करने का श्रेय दिया। इसके बाद हुई खोज में विश्वास नेरुरकर ने पाया कि लता ने वास्तव में 1989 तक केवल 5,044 गाने गाए थे। अन्य शोधकर्ताओं ने भी इस तथ्य को सही माना है। इसके अतिरिक्त राजू भारतन ने पाया कि 1948 और 1987 के बीच केवल 35,000 हिन्दी गाने रिकार्ड हुए। ऐसे में रफ़ी ने 28,000 गाने गाए इस बात पर यकीन करना मुश्किल है, लेकिन कुछ स्रोत अब भी इस संख्या को उद्धृत करते हैं। इस शोध के बाद 1992 में गिनीज़ बुक ने गायन का उपरोक्त रिकार्ड बुक से निकाल दिया।
हिन्दी अभिनेता
अमिताभ बच्चन, अशोक कुमार, आइ एस जौहर, ऋषि कपूर, किशोर कुमार, गुरु दत्त, गुलशन बावरा, जगदीप, जीतेन्द्र, जॉय मुखर्जी, जॉनी वाकर, तारिक हुसैन, देव आनन्द, दिलीप कुमार, धर्मेन्द्र, नवीन निश्छल, प्राण, परीक्षित साहनी, पृथ्वीराज कपूर, प्रदीप कुमार, फ़िरोज ख़ान, बलराज साहनी, भरत भूषण, मनोज कुमार, महमूद, रणधीर कपूर, राजकपूर, राज कुमार, राजेन्द्र कुमार, राजेश खन्ना, विनोद खन्ना, विनोद मेहरा, विश्वजीत, सुनील दत्त, संजय खान, संजीव कुमार, शम्मी कपूर, शशि कपूर, मिथुन चक्रवर्ती, गोविंदा!
अन्य भाषाओं में
एन टी रामा राव (तेलगू फिल्म भाले तुम्मडु तथा आराधना के लिए), अक्किनेनी नागेश्वर राव (हिन्दी फिल्म - सुवर्ण सुन्दरी के लिए)
हावर्ग, लोकेश्वरं मण्डल
हावर्ग, लोकेश्वरं मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सैमचक गाँव, फुलवारीशरीफ़ (पटना)
सैमचक फुलवारीशरीफ़, पटना, बिहार स्थित एक गाँव है।
अखिल भारतीय कश्मीरी समाज
अखिल भारतीय कश्मीरी समाज कश्मीरी पण्डितों के लिए एक संगठन है। जो वैश्विक स्तर पर कश्मीरी पण्डित प्रवासी से जुड़े मुद्दों को आवाज देने के लिए बनाया गया है।
मुख्य उद्देश्य
अखिल भारतीय कश्मीरी समाज  की वेबसाइट के अनुसार, उनके मुख्य उद्देश्य हैं :
बख्त सिंह (मारवाड़)
महाराजा बख्त सिंह राठौड़ या बख्त सिंह (16 अगस्त 1706 - 21 सितंबर 1752) राठौड़ वंश के 18वीं शताब्दी के भारतीय राजा थे। उन्होंने जोधपुर और मारवाड़ राज्यों पर शासन किया और अपने जीवन के दौरान एक प्रमुख राजनीतिक शक्ति थे।
प्रारंभिक जीवन और राजनीतिक उदगम
बख्त सिंह का जन्म 16 अगस्त 1706 को मारवाड़ के शासक अजीत सिंह के दूसरे बेटे के रूप में हुआ था। उनके जन्म के समय, उनका परिवार गुजरात पर चल रहे क्षेत्रीय विवाद के कारण मुगल साम्राज्य के खिलाफ खुले विद्रोह में था। 1708 में उनके पिता को मुहम्मद आज़म शाह द्वारा क्षमा कर दिया गया था, जो मारवाड़ के साम्राज्य और जोधपुर शहर पर राठौड़ कबीले का नियंत्रण प्रदान करते थे।
1724 में बख्त सिंह और उनके बड़े भाई अभय सिंह ने अपने पिता को मारने की साजिश रची और राजा के रूप में अपना पद छोड़ दिया। वे सफल हुए, और अभय सिंह मारवाड़ और जोधपुर राज्य के महाराजा बन गए। इस अचानक परिवर्तन ने मारवाड़ में राठौड़ों के बीच एक संक्षिप्त गृहयुद्ध छिड़ गया, जिसके दौरान भाइयों ने अपने दुश्मनों से लड़ने के लिए मराठा सैनिकों को नियुक्त किया। इस समय मारवाड़ ओ मुगल साम्राज्य का एक जागीरदार था, जो मराठा साम्राज्य के साथ लगातार संघर्ष कर रहा था। घरेलू विवाद को हल करने के लिए मुग़ल क्षेत्र पर मराठा सैनिकों की अनुमति ने राठौड़ को मुग़ल सरकार से प्रभावी रूप से मुक्त करवाया।
समुद्री ऊदबिलाव
समुद्री ऊदबिलाव ( अंग्रेज़ी: Sea otter, वैज्ञानिक नाम: Enhydra lutris ) समुद्र में रहने वाला एक ऊदबिलाव है जो प्रशांत महासागर के उत्तरी और पूर्वी छोरों के तटों पर पाया जाता है। इस समुद्री स्तनधारी का वज़न 14 से 45 किलोग्राम के बीच होता है जो अन्य ऊदबिलाव जातियों और रासू (वीज़ल) परिवार (जिसमें ऊदबिलावों के साथ-साथ नेवले और रासू भी आते हैं) के अन्य सदस्यों से ज़्यादा है, हालांकि यह अन्य समुद्री स्तनधारियों की तुलना में कम है। ठन्डे समुद्रों में इनकी मोटी और चर्बीयुक्त खालें और घने बाल इन्हें गर्म रखते हैं। हालांकि यह ज़मीन पर चल सकते हैं फिर भी यह अपना अधिकाँश जीवन समुद्र में बिताते हैं।
सागर में यह नीचे फ़र्श तक डुबकी लगाकर जलसाही, सीप, क्रस्टेशिया और मछलियों की कुछ जातियों को पकड़कर अपना आहार बनाते हैं। शंख या सीप के अन्दर छुपने वाले जानवरों को यह अक्सर पत्थरों से तोड़कर खाते हैं, जिस वजह से यह मानवों के अतिरिक्त उन गिनती के जानवरों में हैं जो औज़ार इस्तेमाल करते हैं। किसी ज़माने में इनकी संख्या 1.5 से 3 लाख होती थी लेकिन सन् 1741-1911 काल में इनकी ख़ालों के लिए इनका खुलकर शिकार किया गया जिस से इनकी विश्वभर की आबादी केवल 1,000-2,000 रह गई। उसके बाद इनके शिकार पर अंतर्राष्ट्रीय पाबंदी लगने से इनकी संख्या फिर से कुछ बढ़ी है।
क्रिकेट इंडोनेशिया
क्रिकेट इंडोनेशिया स्कूलों में क्रिकेट विकसित करने के लिए सक्रिय है। यह क्रिकेट इंडोनेशिया के विकास अधिकारियों द्वारा प्राप्त किया जाता है। इंडोनेशिया में क्रिकेट के विकास के प्रमुख क्षेत्र हैं बोगोर, बाली, जकार्ता, बांडुंग और फ्लोर्स। क्रिकेट इंडोनेशिया अंतर्राष्ट्रीय क्रिकेट परिषद में इंडोनेशिया का प्रतिनिधि है और एक संबद्ध सदस्य है और 2001 से उस निकाय का सदस्य है। यह पूर्वी एशिया-प्रशांत क्रिकेट परिषद का सदस्य भी है। क्रिकेट इंडोनेशिया को 2000 से बनाया गया है और इसका नाम बदलकर 13 फरवरी, 2011 को पर्सटुआन क्रिकेट इंडोनेशिया हो गया, जब इसे एक कोनी (कोमिथ ओहरगागा नसेशनल इंडोनेशिया) सदस्य के रूप में स्वीकार किया गया। प्रारंभिक वर्ष में, यह आईसीसी पूर्वी एशिया प्रशांत क्षेत्र में एक संबद्धता सदस्य के रूप में अंतर्राष्ट्रीय क्रिकेट परिषद में इंडोनेशिया के लिए एक आधिकारिक प्रतिनिधि बन गया। पर्सटुआन क्रिकेट इंडोनेशिया (पीसीआई) का उद्देश्य क्रिकेट को अच्छे प्रदर्शन वाले खेलों में से एक बनाना और इंडोनेशिया में सबसे लोकप्रिय खेल के रूप में तीन बड़े स्थान प्राप्त करना है। यह इंडोनेशिया के हर क्षेत्र में क्रिकेट के अस्तित्व को फैलाने की कोशिश करता है। इसमें आचे से पापुआ तक 17 प्रांत समितियाँ और 3 संघ सदस्य हैं जो बोगोर क्रिकेट एसोसिएशन, बाली क्रिकेट और जकार्ता क्रिकेट एसोसिएशन हैं। उन सदस्यों का कर्तव्य है कि वे समाज में हर प्रतियोगिता का आयोजन, परिचय और सामाजिककरण करें। पीसीआई अपने कार्यक्रमों को करने में सफल रहा है क्योंकि इंडोनेशिया में क्रिकेट तेजी से बढ़ रहा है। पीसीआई अभी भी अपने कार्यक्रमों को योग्य बनाने के लिए विकसित कर रहा है जैसे कि प्रशिक्षकों, रेफरी और क्रिकेट सहायक घटकों के लिए प्रशिक्षण, लघु पाठ्यक्रम और संगोष्ठी देना। सबसे महत्वपूर्ण बात इंडोनेशिया के लिए एक राष्ट्रीय गौरव का खेल बन रहा है। इंडोनेशिया में पहले क्रिकेट एसोसिएशन के रूप में सेट-अप, 1992 में वापस, जेसीए देश में प्रीमियर क्रिकेट एसोसिएशन है। 10 राष्ट्रीयताओं के 400 से अधिक खिलाड़ियों के साथ 3 मैदानों में खेलना, यह एक सक्रिय और संपन्न एसोसिएशन है। खेल लगभग 3 प्रारूपों (एक 35 ओवर लीग, टी 20 और 6 एस प्रारूप) में और लगभग 50 से अधिक सप्ताह में गैर-स्टॉप खेला जाता है। जेसीए लीग, प्रीमियर प्रतियोगिता में 16 टीमें हैं, जो सीज़न के सम्मान के लिए 2 डिवीजनों में प्रतिस्पर्धा करती हैं। T20 टूर्नामेंट में 12 टीमों की 10 सप्ताह से अधिक की प्रतिस्पर्धा होती है, जो तीव्रता से लड़ी गई प्रतियोगिता होती है और सीज़न के बीच में एक बेहतरीन फिलर के रूप में कार्य करती है। जकार्ता इंटरनेशनल 6s क्रिकेट टूर्नामेंट कई देशों से विदेशी टीमों के लिए क्रिकेट खेलने और इंडोनेशिया द्वारा पेश किए गए महान आतिथ्य का आनंद लेने का एक शानदार अवसर है। = सन्दर्भ =
जेक वेस्ली रोजर्स
जेक वेस्ले रोजर्स (Jake Wesley Rogers; जन्म 19 दिसंबर, 1996) एक अमेरिकी गायक और गीतकार हैं।
जीवनी
रोजर्स मिज़ूरी में पले-बढ़े, जहां उन्होंने 6 साल की उम्र में गिटार बजाना सीखा और 12 साल की उम्र में पियानो बजाना और आवाज प्रशिक्षण देना शुरू किया। उन्होंने पाँचवीं कक्षा में थिएटर प्रस्तुतियों में प्रदर्शन करना शुरू किया और उसके तुरंत बाद गीत लिखना शुरू कर दिया। कम उम्र में ही उन्होंने लेडी गागा और नेली फ़र्टाडो जैसे कलाकारों के रचनात्मक संगीत कार्यक्रमों में भाग लिया। वह छठी कक्षा में समलैंगिकता के रूप में सामने आया, और यद्यपि उसका परिवार सहायक था, उसने महसूस किया कि उसे अपने गृहनगर में सांस्कृतिक जलवायु के कारण अपने अभिविन्यास को छिपाना पड़ा।
रोजर्स 18 साल की उम्र में बेलमॉन्ट यूनिवर्सिटी में गीत लेखन का अध्ययन करने के लिए टेनेसी चले गए। उन्होंने 2018 में स्नातक किया।
अवरता गाँव, हंडिया (इलाहाबाद)
अवरता भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
बांग्लादेश क्रिकेट टीम का श्रीलंका दौरा 2005
बांग्लादेश क्रिकेट टीम ने अगस्त और सितंबर 2005 में तीन एक दिवसीय अंतर्राष्ट्रीय क्रिकेट मैचों और दो टेस्ट क्रिकेट मैचों के लिए श्रीलंका का दौरा किया। बांग्लादेशी टीम अपने मानकों के अनुसार इंग्लैंड के एक सफल दौरे पर आ रही है, क्योंकि उन्होंने ऑस्ट्रेलिया को एक वनडे में पास कर दिया और उन्हें दूसरे में हराया। हालांकि, वे अभी भी नेटवेस्ट श्रृंखला में छह में से पांच मैच और दोनों टेस्ट मैच हार गए, और आईसीसी टेस्ट चैम्पियनशिप और आईसीसी एकदिवसीय चैम्पियनशिप दोनों में सबसे नीचे रहे। इस बीच, मेजबान श्रीलंका, फरवरी 2004 के बाद से घरेलू एकदिवसीय टूर्नामेंट में अपराजित है, और मार्च 2004 के बाद से घरेलू टेस्ट सीरीज़ में ऑस्ट्रेलिया के साथ दोनों शीर्ष स्थान पर हैं। इस श्रृंखला से एक महीने पहले इंडियन ऑयल कप में उनकी जीत ने उन्हें एकदिवसीय चैम्पियनशिप में दूसरे स्थान पर देखा था, लेकिन वे केवल टेस्ट में छठे स्थान पर रहे।
ट्राम
Ue ट्राम या ट्रॉली कार (अंग्रेजी: Tram), एक रेल वाहन है जो अमूमन शहरी सड़कों के साथ साथ बिछाई गयी पटरियों पर चलती है। आधुनिक ट्राम का मुख्य उर्जा स्रोत बिजली है हालाँकि कुछ इलाकों में इन्हें डीज़ल से भी चलाया जाता है। विद्युतीकरण से पहले शहरी क्षेत्रों में ट्रामों को घोड़ों या खच्चरों द्वारा खींचा जाता था या फिर भाप अथवा पेट्रोल के इंजनों द्वारा इन्हें उर्जा प्रदान की जाती थी। भारत में ट्रामें सिर्फ कोलकता में चलाई जाती हैं जिसका संचालन कैल्कटा ट्रामवेज़ कंपनी द्वारा किया जाता है।
एक ट्राम एक वाहन है जो अपने मार्ग के कुछ हिस्सों में कम से कम गलियों में पटरियों पर चलाता है। यह भी शहर के बीच चला सकते हैं / या ट्राम ट्रेन कस्बों और / या आंशिक रूप से (प्रकाश रेल शहरों या प्रकाश रैपिड ट्रांजिट में भी अलग ग्रेड)। ट्राम लाइटर और आमतौर पर कम कर रहे हैं की तुलना में पारंपरिक गाड़ियों और रैपिड ट्रांजिट गाड़ियों, तथापि, सार्वजनिक परिवहन के इन मोड के बीच अंतर धुंधला कर रहे हैं। ट्राम-गाड़ियां उदाहरण के लिए कुछ (ट्राम) भी साधारण रेल पटरियों पर चलने के लिए एक प्रकाश रेल या एक तेजी से पारगमन लाइन के लिए उन्नत किया जा सकता है, ट्राम यात्रियों के परिवहन के लिए बनाया गया।
डिज़ाइन
यात्रियों को बोर्डिंग और कम तल ट्राम से उतरने लेकिन ऑपरेटर बैठने लेआउट के प्रतिबंध के 100% डिजाइन द्वारा लगाया के लिए सराहना की आसानी के लिए सीटों प्रदान करने की क्षमता की सीमा और अलग अलग शहर की जरूरत के लिए विन्यास बदलती हैं। सामान्य में, हालांकि, यात्रियों की संतुष्टि के उच्च के रूप में मेलबोर्न में कम तल ऑस्ट्रेलिया, से देखा जा सकता है कम तल ट्राम. अब दुनिया भर के मिलान, डबलिन, सहित कई शहरों में चल मेलबोर्न, सिडनी, ब्यूनस आयर्स, ह्यूस्टन, इस्तांबुल और नैनटेस. २ व्यक्त ट्राम दो या अधिक वर्गों शरीर है, लचीला जोड़ों और एक दौर मंच द्वारा जुड़ा हुआ है। व्यक्त बसों की तरह, वे यात्री क्षमता बढ़ गई है। अभ्यास में, इन ट्राम अप करने के लिए 53 मीटर (174 फीट) तक (जैसे बुडापेस्ट, हंगरी में) के रूप में कर सकते हैं जबकि एक नियमित रूप से ट्राम के लिए बहुत कम हो गया है। इस प्रकार के साथ, एक बोगी याकूब के दो या अधिक कारबोदी वर्गों के बीच जोड़बंदी समर्थन करता है। एक व्यक्त ट्राम कम तल किस्म या (उच्च नियमित) तल किस्म हो सकता है। नए मॉडल ट्राम अप करने के लिए 72 मीटर लंबा हो सकता है और एक आरामदायक 4 यात्रियों पर 510 यात्रियों को ले जाना।
मेलविशारम
मेलविशारम (Melvisharam) भारत के तमिल नाडु राज्य के वेल्लूर ज़िले में स्थित एक नगर है। यह वेल्लूर का एक उपनगर है और पालार नदी के दक्षिणी तट पर बसा हुआ है।
श्रद्धा निगम
श्रद्धा निगम (जन्म 1 अक्टूबर 1979) एक भारतीय फ़िल्म तथा टेलीविजन अभिनेत्री है।
व्यक्तिगत जीवन
श्रद्धा ने अपनी विद्यालयी शिक्षा इंदौर मध्य प्रदेश से सम्पन्न की और उसके पश्चात् पुणे के सिम्बायोसिस अंतर्राष्ट्रीय विश्वविद्यालय से फैशन डिजाइनिंग का अध्ययन किया। वर्ष २००८ में श्रद्धा का विवाह करन सिंह ग्रोवर के साथ हुआ जिसका अन्त वर्ष २००९ में हुआ। दिसम्बर २०१२ में श्रद्धा ने मयंक आनंद के साथ विवाह किया; दम्पति वर्ष २०११ से फैशन के क्षेत्र में साथ-साथ हैं।
कैरियर
श्रद्धा की फिल्मी शुरुआत 1997 की मलयालम फिल्म पूनिलमझा की थी। उनकी हिंदी शुरुआत 2000 में जोश में थी। बाद में उन्होंने कुछ हिंदी फिल्मों में अभिनय किया। श्रद्धा निगम के टीवी कैरियर की शुरुआत धारावाहिक चूड़ियाँ से हुई थी। टाइम्स ऑफ इंडिया के अनुसार कृष्ण अर्जुन में उनका प्रमुख महिला अभिनय "दिल चुराने" वाला था। उस समय निगम ने फैशन डिजाइन की तरफ ध्यान देना आरम्भ किया। वर्ष २०१२ में उन्हें भैरवी रैचुरा निर्मित एक धारावाहिक में अनुज सक्सेना के साथ अभिनय का प्रस्ताव मिला।
आमला विधानसभा निर्वाचन क्षेत्र
आमला विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह बैतूल (लोकसभा निर्वाचन क्षेत्र) का एक खंड है।
यह बैतूल जिले के अन्तर्गत आता है।
डबोली आमखेत, बागेश्वर(सदर) तहसील
डबोली आमखेत, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
फली (लैग्यूम)
लैग्यूम (फली) एक प्रकार का पौधा या फल है जो फाबासीए (Fabaceae) या लैगुमिनोसे (Leguminosae) परिवार से संबंधित है। लैग्यूम का फल एक साधारण सा सूखा फल है जो एक कापेल पर विकसित होता है और सामान्यतः दो भागों में बँटा होता है। इस प्रकार के फलों के लिए एक अन्य नाम है "पॉड", लेकिन यह नाम अन्य प्रकार के फलों के लिए भी प्रयुक्त किया जाता है, जैसे वनिला। कुछ प्रसिद्ध लैग्यूम हैं, अल्फाल्फा, तिपतिया घास, मटर, बीन, मसूर, मेसकुईट, कॉरोब और मूँगफली।
इसका ज्यादा उपयोग खाघपदार्थ, सब्जी इत्यादी बनाने में होता है।
१२८६
१२८६ ग्रेगोरी कैलंडर का एक साधारण वर्ष है।
बग्याली-उ०मौंदा०-२, सतपुली तहसील
बग्याली-उ०मौंदा०-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
हसनपुर-२ गाँव, फुलवारीशरीफ़ (पटना)
हसनपुर-२ फुलवारीशरीफ़, पटना, बिहार स्थित एक गाँव है।
दूब घास
शायद ही कोई ऐसा इंसान होगा जो दूब को नहीं जानता होगा। हाँ यह अलग बात है कि हर क्षेत्रों में तथा भाषाओँ में यह अलग अलग नामों से जाना जाता है। हिंदी में इसे दूब, दुबडा, संस्कृत में दुर्वा, सहस्त्रवीर्य, अनंत, भार्गवी, शतपर्वा, शतवल्ली, मराठी में पाढरी दूर्वा, काली दूर्वा, गुजराती में धोलाध्रो, नीलाध्रो, अंग्रेजी में कोचग्रास, क्रिपिंग साइनोडन, बंगाली में नील दुर्वा, सादा दुर्वा आदि नामों से जाना जाता है। इसके आध्यात्मिक महत्वानुसार प्रत्येक पूजा में दूब को अनिवार्य रूप से प्रयोग में लाया जाता है।